сътрудничество, но не по-малко от 1 500 000 EUR.
 Член 36
 Режим на изпълнение и определяне на програмни органи
 1. Програмите за трансгранично сътрудничество съгласно настоящата глава се изпълняват посредством споделено управление. Следователно държавите членки и Комисията са отговорни за управлението и контрола на програмите в съответствие със своите отговорности, както е предвидено по-специално в Регламент (ЕС, Евратом) No 966/2012, Делегиран регламент (ЕС) No 1268/2012 и в настоящия регламент.
 По отношение на държавата членка, в която е разположен управляващият орган, се прилагат членове 73 и 74 от Регламент (ЕС) No 1303/2013 относно отговорностите на държавите членки в рамките на споделено управление.
 Прилага се член 75 от Регламент (ЕС) No 1303/2013 относно правомощията и отговорностите на Комисията в рамките на споделено управление.
 2. Държавите, участващи в програма за трансгранично сътрудничество, определят за целите на член 123, параграф 1 от Регламент (ЕС) No 1303/2013 единен управляващ орган; за целите на член 123, параграф 2 от същия регламент — единен сертифициращ орган, и за целите на член 123, параграф 4 от същия регламент — единен одитен орган.
 3. Управляващият орган и одитният орган са разположени в една и съща държава членка. Участващите държави в програма за трансгранично сътрудничество могат да вземат решение единственият управляващ орган да изпълнява функциите на сертифициращия орган.
 Процедурата по определяне на управляващия орган и по целесъобразност на сертифициращия орган, определена в член 124 от Регламент (ЕС) No 1303/2013, се извършва от държавата членка, в която е разположен органът.
 Определянето на органи, предвидено в настоящия член, не засяга разпределянето на отговорности във връзка с прилагането на финансови корекции сред участващите държави, както е предвидено в програмата за трансгранично сътрудничество.
 Член 37
 Функции на програмните органи
 1. По отношение на функциите на управляващия орган се прилагат член 125 от Регламент (ЕС) No 1303/2013 и член 23, параграфи 1, 2, 4 и 5 от Регламент (ЕС) No 1299/2013.
 2. По отношение на функциите на сертифициращия орган се прилагат член 126 от Регламент (ЕС) No 1303/2013 и член 24 от Регламент (ЕС) No 1299/2013.
 Сертифициращият орган получава плащанията от Комисията и като общо правило извършва плащания към главния бенефициер в съответствие с член 132 от Регламент (ЕС) No 1303/2013.
 3. По отношение на функциите на одитния орган се прилагат член 127 от Регламент (ЕС) No 1303/2013 и член 25 от Регламент (ЕС) No 1299/2013.
 Член 38
 Съвместен мониторингов комитет
 1. Участващите държави създават съвместен мониторингов комитет (наричан по-долу „СМК“) в тримесечен срок от датата, на която държавата членка получи уведомление за решението за одобрение на програма за трансгранично сътрудничество.
 2. СМК е съставен от представители на Комисията, националния координатор за ИПП и други съответни национални институции и органи на бенефициера по ИПП II, участващата държава членка или участващите държави членки и, когато е приложимо, международни финансови институции и други заинтересовани страни, включително гражданското общество и организации от частния сектор.
 3. СМК се председателства от представител на една от участващите държави или на управляващия орган.
 4. Комисията участва в дейността на СМК като консултант.
 5. Ако ЕИБ участва финансово в дадена програма, тя може